turjo4nis/wikipedia-bn-dump-20250701 huggingface dataset:
এমিল জ্যানিংস

এমিল জ্যানিংস নামে পরিচিত থিওডর ফ্রিডরিখ এমিল জানেনৎস (Theodor Friedrich Emil Janenz, ২৩ জুলাই ১৮৮৪ - ২ জানুয়ারি ১৯৫০) ছিলেন একজন জার্মান অভিনেতা। তিনি উনবিংশ শতাব্দীর বিশের দশকে হলিউডে তার কাজের জন্য প্রসিদ্ধ। তিনি শ্রেষ্ঠ অভিনেতার জন্য একাডেমি পুরস্কার বিজয়ী প্রথম অভিনেতা। এখন পর্যন্ত তিনিই এই বিভাগে পুরস্কার বিজয়ী একমাত্র জার্মান অভিনেতা।

জ্যানিংস পরিচালক এফ. ডব্লিউ. মুর্নাউ ও ইয়োজেফ ফন স্টার্নবের্গের সাথে কাজ করে পরিচিতি অর্জন করেন। তার অভিনীত উল্লেখযোগ্য চলচ্চিত্রসমূহ হল দ্য ওয়ে অব অল ফ্লেশ ও দ্য লাস্ট কমান্ড (১৯২৮) এবং মারলেনে ডিট্রিশের বিপরীতে দ্য ব্লু অ্যাঞ্জেল (১৯৩০)। তিনি পরবর্তীতে নাৎসি প্রচারণাধর্মী কয়েকটি চলচ্চিত্রে অভিনয় করেন এবং থার্ড রিখ ছবিতে ব্যর্থ হওয়ার পর অভিনেতা হিসেবে তার কর্মজীবন সমাপ্তির দিকে চলে যায়।

প্রারম্ভিক জীবন 
জ্যানিংস ১৮৮৪ সালের ২৩শে জুলাই সুইজারল্যান্ডের রোরশাখে জন্মগ্রহণ করেন। তার পিতা এমিল জানেনৎজ ছিলেন মার্কিন ব্যবসায়ী এবং তার মাতা মার্গারেট (প্রদত্ত নাম: শোয়াব)। তারা দুজনেই জার্মান ছিলেন। জ্যানিংসের জার্মান নাগরিকত্ব ছিল। তিনি যখন খুব ছোট তখন তার পরিবার জার্মান সাম্রাজ্যের লেইপৎসিগে চলে যায় এবং পরে তার পিতার মৃত্যুর পরপর তারা গর্লিৎজে চলে যায়।

কর্মজীবন 

জ্যানিংস তার সহশিল্পী লুবিশ্চ ও নেগ্রির পদাঙ্ক অনুসরণ করেন হলিউডে আসেন এবং প্যারামাউন্ট পিকচার্সের সাথে চুক্তিবদ্ধ হয়ে হলিউডে অভিনয় শুরু করেন। তিনি ভিক্টর ফ্লেমিং পরিচালিত দ্য ওয়ে অব অল ফ্লেশ চলচ্চিত্র দিয়ে তার হলিউড অভিনয় জীবন শুরু করেন। ছবিটি বর্তমানে হারানো চলচ্চিত্রের তালিকায় যুক্ত হয়েছে। পরের বছর তিনি ইয়োজেফ ফন স্টার্নবের্গের দ্য লাস্ট কমান্ড (১৯২৮) চলচ্চিত্রে অভিনয় করেন। এই দুটি চলচ্চিত্রে কাজের জন্য তিনি শ্রেষ্ঠ অভিনেতার জন্য একাডেমি পুরস্কার অর্জন করেন। তিনি এই বিভাগে প্রথম পুরস্কার বিজয়ী। পরবর্তীতে তিনি স্টার্নবের্গের সাথে স্ট্রিট অব সিন (১৯২৮) চলচ্চিত্রে কাজ করেন।

১৯৩০ সালে তিনি মারলেনে ডিট্রিশের বিপরীতে দ্য ব্লু অ্যাঞ্জেল ছবিতে কাজ করেন, যা ইংরেজি ও জার্মান দুই সংস্করণেই নির্মাণ করা হয়। তিনি পরবর্তীতে নাৎসি প্রচারণাধর্মী কয়েকটি চলচ্চিত্রে অভিনয় করেন এবং থার্ড রিখ ছবিতে ব্যর্থ হওয়ার পর অভিনেতা হিসেবে তার কর্মজীবন সমাপ্তির দিকে চলে যায়।

তথ্যসূত্র

বহিঃসংযোগ 
 
 

১৮৮৪-এ জন্ম
১৯৫০-এ মৃত্যু
২০শ শতাব্দীর জার্মান অভিনেতা
অস্ট্রিয়ায় ক্যান্সারে মৃত্যু
যকৃতের ক্যান্সারে মৃত্যু
জার্মান চলচ্চিত্র অভিনেতা
জার্মান নির্বাক চলচ্চিত্র অভিনেতা
মার্কিন বংশোদ্ভূত জার্মান ব্যক্তি
রুশ বংশোদ্ভূত জার্মান ব্যক্তি
শ্রেষ্ঠ অভিনেতা বিভাগে একাডেমি পুরস্কার বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী
অস্ট্রিয়ার নাগরিকীকৃত নাগরিক
হাল্ট প্রাইজ

আহমেদ আস্কার হাল্ট প্রাইজ হল একটি বার্ষিক প্রতিযোগিতা যেখানে বিভিন্নধরণের সামাজিক সমস্যা সমাধানের লক্ষ্যে বিশ্বের বিভিন্ন বিশ্ববিদ্যালয় এবং কলেজ এর ছাত্রছাত্রীরা স্বতঃস্ফূর্তভাবে অংশগ্রহণ করে। খাদ্য নিরাপত্তা, পানি, শক্তি এবং শিক্ষা ইত্যাদি  বিষয়জনিত সমস্যার সমাধান নিয়ে এই প্রতিযোগিতার আয়োজন করা হয়।

২০১০ সালে আহমেদ আস্কার কর্তৃক প্রতিষ্ঠিত হয়েছিল এই হাল্ট প্রাইজ এবং এর অর্থায়নে ভূমিকা রাখেন বার্টিল হাল্ট, তাই  এই  প্রতিযোগিতার নাম হয় "হাল্ট প্রাইজ"।  পরবর্তীতে হাল্ট পরিবার, এডুকেশন ফার্স্ট-এর প্রতিষ্ঠাতা প্রতিযোগিতায় বিজয়ী দলকে ১ মিলিয়ন মার্কিন ডলার অনুদানে এগিয়ে  আসে।

বর্তমানে হাল্ট ইন্টারন্যাশনাল বিজনেস স্কুল এবং ইউনাইটেড  ন্যাশন্স ফাউন্ডেশন এর অংশীদারিত্বে অব্যাহত আছে এই হাল্ট প্রাইজ।

অর্থনীতিতে নোবেল বিজয়ী ড. মোহাম্মদ ইউনুস  হাল্ট প্রাইজকে "নোবেল প্রাইজ ফর স্টুডেন্টস" বলে অভিহিত করেন।

প্রাক্তন ইউ এস প্রেসিডেন্ট বিল ক্লিনটন প্রতি বছর একটি চ্যালেন্জ নির্ধারণ করেন, যেটাকে কেন্দ্র করে সারাবিশ্বের তরুণ প্রজন্ম তাদের নিজস্ব চিন্তাভাবনার আলোকে সমাধানমূলক বিভিন্ন বিজনেস আইডিয়া উপস্থাপন করে।

বিভিন্ন ধাপ পেরিয়ে পরিশেষে একটি বেস্ট আইডিয়া প্রদানকারী টিমকে  বিজয়ী ঘোষণা করা হয়। উক্ত টিমকে গ্লোবাল  স্টার্টআপ প্রাইজ হিসেবে ১ মিলিয়ন  মার্কিন ডলারে পুরষ্কৃত করা হয়, যাতে তারা তাদের বিজনেস আইডিয়া ইমপ্লিমেন্ট করতে পারে।

তথ্যসূত্র : www.wikipedia.com

ইতিহাস   
২০০৯ সালে অর্থনৈতিক মন্দা চলাকালীন  আহমেদ আস্কার তার ব্যাংকিং ব্যবসা ছেড়ে দেন  এবং হাল্ট ইন্টারন্যাশনাল ইস্কুলে এমবি শুরু করেন। তিনি এমবি করা কালীন শিক্ষক চক্ কেন কর্তৃক 'একটি শিশু একটি ল্যাপটপ' লেকচার শুনে আস্কার প্রথম সামাজিক উদ্যেগে পরিচিত হন এবং তিনি হাল্ট প্রাইজ পোগ্রামের ধারণা করেন। ২০১৩ সালের মধ্যে প্রতিযোগিতায় ১০০০০ এমবিএ এবং স্নাতক শিক্ষার্থী আবেদন করেন।

তথ্যসূত্র

বহিঃসংযোগ 
 হাল্ট প্রাইজের ওয়েব সাইট
 ফেসবুক

ক্লিনটন ফাউন্ডেশন
প্রতিযোগিতা
সামাজিক উদ্যোগ
ভ্যান হেফলিন

এমেট ইভান "ভ্যান" হেফলিন জুনিয়র (Emmett Evan "Van" Heflin Jr.; ১৩ ডিসেম্বর ১৯০৮ - ২৩ জুলাই ১৯৭১) ছিলেন একজন মার্কিন মঞ্চ, বেতার ও চলচ্চিত্র অভিনেতা। চলচ্চিত্র কর্মজীবনে তিনি বেশির ভাগ সময় চরিত্রে অভিনেতা হিসেবে কাজ করেছেন, তবে চল্লিশের দশকে তিনি প্রধান চরিত্রেও কাজ করেছেন। হেফলিন জনি ইগার (১৯৪২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অন্যান্য উল্লেখযোগ্য চলচ্চিত্র হল শেন (১৯৫৩), থ্রি: টেন টু ইয়োমা (১৯৫৭) ও গানম্যান্‌স ওয়াক (১৯৫৮)।

প্রারম্ভিক জীবন
হেফলিন ১৯০৮ সালের ১৩ই ডিসেম্বর ওক‌লাহোমার ওয়াল্টার্সে জন্মগ্রহণ করেন। তার পিতা এমেট ইভান হেফলিন ছিলেন একজন দন্ত চিকিৎসক এবং মাতা ফ্যানি ব্লিকার (জন্মনাম: শিপি)। তিনি আইরিশ ও ফরাসি বংশোদ্ভূত। হেফলিনের বোন ডেটাইম এমি পুরস্কারে মনোনীত অভিনেত্রী ফ্রান্সেস হেফলিন। তিনি সুরকার সল কাপলানকে বিয়ে করেন। হেফলিন ওকলাহোমা সিটির ক্লাসেন হাই স্কুলে পড়াশুনা করেন। অন্য একটি সূত্রে বলা হয় তিনি লং বিচ পলিটেকনিক হাই স্কুলে পড়াশুনা করেন। তিনি ১৯৩২ সালে ওক‌লাহোমা বিশ্ববিদ্যালয় থেকে স্নাতক ডিগ্রি অর্জন করেন। ইয়েল বিশ্ববিদ্যালয় থেকে তিনি নাট্যকলা বিষয়ে স্নাতকোত্তর ডিগ্রি অর্জন করেন।

কর্মজীবন
হেফলিন ১৯২০-এর দশকের শেষের দিকে ব্রডওয়ে মঞ্চে তার অভিনয় জীবন শুরু করেন। তিনি মিস্টার মানিপেনি (১৯২৮), দ্য ব্রাইড অব টরজকো (১৯৩৪), দ্য নাইট রিমেম্বারস (১৯৩৪), মিড-ওয়েস্ট (১৯৩৬) ও এন্ড অব সামার (১৯৩৬) মঞ্চনাটকে অভিনয় করনে। পরবর্তীকালে তিনি আরকেও রেডিও পিকচার্সের সাথে চলচ্চিত্রে অভিনয়ের জন্য চুক্তিবদ্ধ হন। তার অভিনীত প্রথম চলচ্চিত্র আ ওম্যান রেবেলস (১৯৩৬)-এ তিনি ক্যাথরিন হেপবার্নের বিপরীতে কাজ করেন। তিনি পরবর্তীতে প্রেস্টন ফস্টার ও জিন মুইরের সাথে দ্য আউটক্যাস্টস অব পোকার ফ্ল্যাট (১৯৩৭) এবং চেস্টার মরিসের ফ্লাইট ফ্রম গ্লোরি (১৯৩৭) ছবিতে মদ্যপ পাইলট চরিত্রে অভিনয় করেন।

তিনি ব্যাক ডোর টু হেভেন (১৯৩৯) ছবিতে পার্শ্ব চরিত্রে কাজ করেন। একই বছর তিনি ব্রডওয়ে মঞ্চে ফিরে যান এবং ক্যাথরিন হেপবার্ন, জোসেফ কটেন ও শার্লি বুথের সাথে দ্য ফিলাডেলফিয়া স্টোরি মঞ্চনাটকে কাজ করেন, যার ৪১৭ বার মঞ্চস্থ হয়।

তথ্যসূত্র

বহিঃসংযোগ

 
 

১৯০৮-এ জন্ম
১৯৭১-এ মৃত্যু
২০শ শতাব্দীর মার্কিন অভিনেতা
ওক‌লাহোমার অভিনেতা
ওক‌লাহোমা বিশ্ববিদ্যালয়ের প্রাক্তন শিক্ষার্থী
দ্বিতীয় বিশ্বযুদ্ধের মার্কিন সামরিক কর্মকর্তা
মার্কিন চলচ্চিত্র অভিনেতা
মার্কিন বেতার অভিনেতা
মার্কিন মঞ্চ অভিনেতা
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
আরকেও পিকচার্সের চুক্তিবদ্ধ শিল্পী
মেট্রো-গোল্ডউইন-মেয়ারের চুক্তিবদ্ধ শিল্পী
বগাচতর ইউনিয়ন

বগাচতর বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।

আয়তন 
বগাচতর ইউনিয়নের আয়তন ১৫,৩৬০ একর (৬২.১৬ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৬৪৩জন। এর মধ্যে ১২,৮৩৩জন মুসলিম, ১,৬১০জন বৌদ্ধ, ১৫৬জন হিন্দু, ৪৪জন খ্রিস্টধর্মের অনুসারী।

অবস্থান ও সীমানা 
লংগদু উপজেলার পূর্বাংশে বগাচতর ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে গুলশাখালী ইউনিয়ন; পূর্বে ও দক্ষিণে ভাসান্যাদম ইউনিয়ন এবং পশ্চিমে কাপ্তাই হ্রদ, লংগদু ইউনিয়ন ও মাইনীমুখ ইউনিয়ন অবস্থিত।

প্রশাসনিক কাঠামো 
বগাচতর ইউনিয়ন লংগদু উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:
 মুসলিম ব্লক
 জালিয়া পাড়া
 বৈরাগী বাজার
 উত্তর ঠেকাপাড়া
 দক্ষিণ ঠেকাপাড়া
 হেডম্যান পাড়া
 জারুল বাগান
 লোহাকাঠ বাগান
 ডুলুছড়ি
 গুইছড়ি
 হেদালত ছড়া
 রাঙ্গীপাড়া বাজার
 শাল বাগান
 রহমতপুর
 গাউছপুর
 আশরাফ নগর
 ৯নং নতুন পাড়া
 ১০নং নতুন পাড়া
 জব্বার মেম্বার পাড়া
 হারিছ খন্দকার পাড়া
 সিরাজ সর্দার পাড়া
 শামছু সর্দার পাড়া
 শিবেরেগা
 আজিজুল হক পাড়া
 সিদ্দিক পাড়া
 ধনু সর্দার পাড়া
 মহাজন পাড়া
 ফোরের মুখ
 সাদেক সর্দার পাড়া
 চৌধুরী পাড়া
 মকবুল হোসেন পাড়া

শিক্ষা ব্যবস্থা 
বগাচতর ইউনিয়নের সাক্ষরতার হার ৩২.৬৬%। এ উপজেলায় ১টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 উগলছড়ি মহাজনপাড়া উচ্চ বিদ্যালয়

মাদ্রাসা
 জালিয়াপাড়া বঙ্গবন্ধু দাখিল মাদ্রাসা

প্রাথমিক বিদ্যালয়
 উগলছড়ি মহাজনপাড়া সরকারি প্রাথমিক বিদ্যালয়
 গাঁথাছড়া গাউছপুর সরকারি প্রাথমিক বিদ্যালয়
 জারুল বাগান সরকারি প্রাথমিক বিদ্যালয়
 জালিয়া পাড়া সরকারি প্রাথমিক বিদ্যালয়
 ঠেকাপাড়া সরকারি প্রাথমিক বিদ্যালয়
 দক্ষিণ মারিশ্যাচর সরকারি প্রাথমিক বিদ্যালয়
 পেটাইন্যামাছড়া রেজিস্টার্ড বেসরকারি প্রাথমিক বিদ্যালয়
 ফোরের মুখ সরকারি প্রাথমিক বিদ্যালয়
 বগাচতর সরকারি প্রাথমিক বিদ্যালয়
 মারিশ্যাচর মুসলিম ব্লক সরকারি প্রাথমিক বিদ্যালয়
 রাঙ্গীপাড়া সরকারি প্রাথমিক বিদ্যালয়

যোগাযোগ ব্যবস্থা 
রাঙ্গামাটি জেলা সদর বা লংগদু উপজেলা সদর থেকে বগাচতর ইউনিয়নে যোগাযোগের একমাত্র মাধ্যম নৌপথ।

খাল ও নদী 
বগাচতর ইউনিয়নের পশ্চিম সীমান্তে রয়েছে কাপ্তাই হ্রদ।

হাট-বাজার 
বগাচতর ইউনিয়নের প্রধান ৬টি হাট-বাজার হল বৈরাগী বাজার, নতুন বাজার, রাঙ্গীপাড়া বাজার, গাউছপুর বাজার, ফোরের মুখ বাজার এবং ব্রীজ ঘাট বাজার।

দর্শনীয় স্থান 
 গুইছড়ি ঝর্ণা
 লোহাকাঠ বাগান
 কাপ্তাই হ্রদ

উল্লেখযোগ্য ব্যক্তিত্ব 
মোঃ আব্দুর রশিদ

১৯ ৭৮ সাল থেকে বাংলাদেশ আওয়ামী লীগ করে আসছেন ওনার নেতৃত্বে বগাচতর ইউনিয়নে অসংখ্য আওয়ামী লীগ পরিবারের লোক বৃদ্ধি পায়,,, যে কারণে উল্লেখযোগ্য ব্যক্তি হিসেবে সরকার উনাকে বেছে নেয়
 ।

জনপ্রতিনিধি 
 1/সাবেক প্রজেক্ট মেম্বার
 2/তিনবারের আওয়ামী লীগ সভাপতি ইউনিয়ন
 3/সাবেক ইউনিয়ন চেয়ারম্যান
 জনাব মোঃ আব্দুর রশিদ

আরও দেখুন 
 লংগদু উপজেলা
 লংগদু থানা
 রাঙ্গামাটি জেলা

তথ্যসূত্র

বহিঃসংযোগ 

লংগদু উপজেলার ইউনিয়ন
গুলশাখালী ইউনিয়ন

গুলশাখালী বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।

আয়তন 
গুলশাখালী ইউনিয়নের আয়তন ১২,৫৬০ একর (৫০.৮৩ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১১,৬২৮জন। এর মধ্যে ১০,৩৪৯জন মুসলিম, ৯৮৫জন বৌদ্ধ, ২৬২জন খ্রিস্টান ও ৩২জন হিন্দুধর্মের অনুসারী।

অবস্থান ও সীমানা 
লংগদু উপজেলার উত্তর-পূর্বাংশে গুলশাখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের দক্ষিণে ভাসান্যাদম ইউনিয়ন ও বগাচতর ইউনিয়ন; পশ্চিমে কাপ্তাই হ্রদ, লংগদু ইউনিয়ন, মাইনীমুখ ইউনিয়ন, কালাপাকুজ্যা ইউনিয়ন ও বাঘাইছড়ি উপজেলার আমতলী ইউনিয়ন; উত্তরে বাঘাইছড়ি উপজেলার আমতলী ইউনিয়ন ও বরকল উপজেলার বড় হরিণা ইউনিয়ন এবং পূর্বে বরকল উপজেলার বড় হরিণা ইউনিয়ন অবস্থিত।

প্রশাসনিক কাঠামো 
গুলশাখালী ইউনিয়ন লংগদু উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
গুলশাখালী ইউনিয়নের সাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 গুলশাখালী আদর্শ মহাবিদ্যালয়

মাধ্যমিক বিদ্যালয়
গুলশাখালী আদর্শ উচ্চ বিদ্যালয়

প্রাথমিক বিদ্যালয়
 কাকপাড়িয়া সরকারি প্রাথমিক বিদ্যালয়
 গুলশাখালী মডেল সরকারি প্রাথমিক বিদ্যালয়
 মারিশ্যাচর রাজনগর সরকারি প্রাথমিক বিদ্যালয়
 মোহাম্মদপুর সরকারি প্রাথমিক বিদ্যালয়
 সোনারগাঁও সরকারি প্রাথমিক বিদ্যালয়

যোগাযোগ ব্যবস্থা 
রাঙ্গামাটি জেলা সদর বা লংগদু উপজেলা সদর থেকে গুলশাখালী ইউনিয়নে যোগাযোগের একমাত্র মাধ্যম নৌপথ।

খাল ও নদী 
গুলশাখালী ইউনিয়নের পশ্চিম সীমান্তে রয়েছে কাপ্তাই হ্রদ। এছাড়া রয়েছে গুলশাখালী খাল।

হাট-বাজার 
গুলশাখালী ইউনিয়নের প্রধান ৩টি হাট-বাজার হল গুলশাখালী বাজার, চৌমুহনী বাজার এবং রাজনগর বাজার।

দর্শনীয় স্থান 
 রাজনগর
 কাপ্তাই হ্রদ

জনপ্রতিনিধি 
 বর্তমান চেয়ারম্যান:মো শফিকুল ইসলাম

আরও দেখুন 
 লংগদু উপজেলা
 লংগদু থানা
 রাঙ্গামাটি জেলা

তথ্যসূত্র

বহিঃসংযোগ 

লংগদু উপজেলার ইউনিয়ন
কালাপাকুজ্যা ইউনিয়ন

কালাপাকুজ্যা বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।

আয়তন 
কালাপাকুজ্যা ইউনিয়নের আয়তন ৩৮৩০ একর (১৫.৫০ বর্গ কিলোমিটার)। এটি লংগদু উপজেলার সবচেয়ে ছোট ইউনিয়ন।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৮,৬২৫ জন। এর মধ্যে ৮,৬২৩জন মুসলিম ও ২ জন হিন্দুধর্মের অনুসারী।

অবস্থান ও সীমানা 
লংগদু উপজেলার উত্তরাংশে কালাপাকুজ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে আটারকছড়া ইউনিয়ন; পশ্চিমে মাইনীমুখ ইউনিয়ন; দক্ষিণে কাপ্তাই হ্রদ ও মাইনীমুখ ইউনিয়ন এবং পূর্বে কাপ্তাই হ্রদ, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন অবস্থিত।

প্রশাসনিক কাঠামো 
কালাপাকুজ্যা ইউনিয়ন লংগদু উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১টি মৌজা নিয়েই গঠিত।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
কালাপাকুজ্যা ইউনিয়নের সাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।

শিক্ষা প্রতিষ্ঠান 
নিম্ন মাধ্যমিক বিদ্যালয়
 কালাপাকুজ্যা সেনা মৈত্রী মডেল নিম্ন মাধ্যমিক বিদ্যালয়

প্রাথমিক বিদ্যালয়
 ইসলামপুর সরকারি প্রাথমিক বিদ্যালয়
 কালাপাকুজ্যা সরকারি প্রাথমিক বিদ্যালয়
 গোলটিলা সরকারি প্রাথমিক বিদ্যালয়
 দক্ষিণ রহমতপুর সরকারি প্রাথমিক বিদ্যালয়
 রশিদপুর সরকারি প্রাথমিক বিদ্যালয়
 হোসেনপুর সরকারি প্রাথমিক বিদ্যালয়

যোগাযোগ ব্যবস্থা 
রাঙ্গামাটি জেলা সদর বা লংগদু উপজেলা সদর থেকে কালাপাকুজ্যা ইউনিয়নে যোগাযোগের প্রধান মাধ্যম নৌপথ।

খাল ও নদী 
কালাপাকুজ্যা ইউনিয়নের পশ্চিম সীমান্ত দিয়ে প্রবাহিত হচ্ছে মাইনী নদী। এছাড়া দক্ষিণ ও পূর্ব সীমান্তে রয়েছে কাপ্তাই হ্রদ।

হাট-বাজার 
কালাপাকুজ্যা ইউনিয়নের প্রধান হাট-বাজার হল কালাপাকুজ্যা বাজার।

দর্শনীয় স্থান 
 পাতাছড়া আর্মি ক্যাম্প
 কাপ্তাই হ্রদ

জনপ্রতিনিধি 
 বর্তমান চেয়ারম্যান: আব্দুল বারেক দেওয়ান

আরও দেখুন 
 লংগদু উপজেলা
 লংগদু থানা
 রাঙ্গামাটি জেলা

তথ্যসূত্র

বহিঃসংযোগ 

লংগদু উপজেলার ইউনিয়ন
২০১৮ জিম্বাবুয়ে ত্রি-দেশীয় সিরিজ

২০১৮ জিম্বাবুয়ে ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের ১ থেকে ৮ জুলাই জিম্বাবুয়েতে অনুষ্ঠিত হয়েছে। এটি অস্ট্রেলিয়া, পাকিস্তান ও জিম্বাবুয়ের মধ্যকার একটি ত্রিদেশীয় সিরিজ ছিল।

দলীয় সদস্য

পয়েন্ট তালিকা

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

৬ষ্ঠ টি২০আই

ফাইনাল

তথ্যসূত্র

বহিঃসংযোগ

২০১৮-এ অস্ট্রেলীয় ক্রিকেট
২০১৮-এ পাকিস্তানি ক্রিকেট
২০১৮-এ জিম্বাবুয়ের ক্রিকেট
২০১৮-এ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের জিম্বাবুয়ে সফর
পাকিস্তান ক্রিকেট দলের জিম্বাবুয়ে সফর
বাম গণতান্ত্রিক জোট

বাম গণতান্ত্রিক জোট হচ্ছে বাংলাদেশের বামপন্থী রাজনৈতিক আদর্শের পতাকাবাহী ছয়টি রাজনৈতিক দলের জোট। এই ছয়টি দলের ভেতরে দুইটি দল - সিপিবি ও বাসদের বাংলাদেশ নির্বাচন কমিশন কর্তৃক নিবন্ধিত। বাকি চারটি দলের নিবন্ধন নেই।

গঠন 
১৮ জুলাই, ২০১৮ রাজধানীর পল্টনে মুক্তি ভবনে জোটের অস্থায়ী কার্যালয়ে এক সংবাদ সম্মেলনে এই জোট গঠনের ঘোষণা দেওয়া হয়। গঠনের সময় আটটি দলের সমন্বয়ে এই জোট গঠিত হয়। পরবর্তীতে ২৪ মে ২০২২ তারিখে গণসংহতি আন্দোলন ও বিপ্লবী ওয়ার্কার্স পার্টির সদস্যপদ স্থগিত করা হয়।

২০১৩ সালের দিকে গণতান্ত্রিক বাম মোর্চা গঠিত হয়। সেই মোর্চার ধারাবাহিকতায় এই ২০১৮ সালে নতুনভাবে এই জোট গঠিত হয়।

উদ্দেশ্য 
দুঃশাসন, জুলুম-লুটপাটতন্ত্র প্রতিহত, গণতন্ত্র ও গণতান্ত্রিক অধিকার আদায়ের সংগ্রাম জোরদার করা এবং বাম-গণতান্ত্রিক বিকল্প গড়ে তোলা।

জোটভুক্ত দলসমূহ 
ছয়টি বামপন্থী দলের সমন্বয়ে এই জোট গঠিত হয়েছে। দলগুলোর নাম:

 গণতান্ত্রিক বিপ্লবী পার্টি
 বাংলাদেশের বিপ্লবী কমিউনিস্ট লীগ 
 বাংলাদেশের কমিউনিস্ট পার্টি 
 বাংলাদেশের সমাজতান্ত্রিক আন্দোলন
 বাংলাদেশের সমাজতান্ত্রিক দল 
 বাংলাদেশের সমাজতান্ত্রিক দল (মার্কসবাদী)

কেন্দ্রীয় পরিচালনা পরিষদ 
১৬ জনের কেন্দ্রীয় পরিচালনা পরিষদ নেতৃবৃন্দের নাম:

১. মুজাহিদুল ইসলাম সেলিম

২. মো. শাহ আলম

৩. খালেকুজ্জামান

৪. বজলুর রশীদ ফিরোজ

৫. সাইফুল হক

৬. আকবর খান

৭. শুভ্রাংশু চক্রবর্তী

৮. ফখরুদ্দিন কবির আতিক

৯. জোনায়েদ সাকি

১০. ফিরোজ আহমেদ

১১. মোশাররফ হোসেন নান্নু

১২. অধ্যাপক আবদুস সাত্তার

১৩. মোশরেফা মিশু

১৪. মমিন উর রহমান বিশাল

১৫. হামিদুল হক

১৬. রণজিত কুমার

সমন্বয়ক  
এই জোটের সমন্বয়ক ধাবাহিকভাবে তিন মাস অন্তর অন্তর পরিবর্তিত হয়। বর্তমানে বাংলাদেশের কমিউনিস্ট পার্টি (সিপিবি)'র  সাধারণ সম্পাদক রুহিন হোসেন প্রিন্স জোটের সমন্বয়ক এর দায়িত্ব পালন করছেন।

কার্যালয়  
মু্ক্তি ভবন, কমরেড মণি সিংহ সড়ক, পুরানা পল্টন, ঢাকা। (বাংলাদেশের কমিউনিস্ট পার্টির কেন্দ্রীয় কার্যালয়)

তথ্যসূত্র 

বাংলাদেশে রাজনৈতিক দলের জোট
২০১৮-এ বাংলাদেশে প্রতিষ্ঠিত
বাংলাদেশের রাজনীতি
বাংলাদেশের সমাজতান্ত্রিক দল
ইয়েরেভান ইউনাইটেড ফুটবল ক্লাব

ইয়েরেভান ইউনাইটেড ফুটবল ক্লাব বা ইউইএফসি(), একটি বিলুপ্ত আর্মেনীয় পেশাদার ফুটবল ক্লাব, রাজধানী ইয়েরেভানে অবস্থিত ছিল। ২০০৪ থেকে ২০০৬ সালের মধ্যে ঘরোয়া প্রতিযোগিতায় অংশ নেয় ক্লাবটি।

ক্লাবটি বর্তমানে নিষ্ক্রিয় এবং ঘরোয়া লীগে কোনও অংশে গ্রহণ করে না।

তথ্যসূত্র

বহিঃসংযোগ 
 Official website

২০০৪-এ প্রতিষ্ঠিত ফুটবল ক্লাব
ইউরোপীয় সংসদ

ইউরোপীয় সংসদ (ইংরেজি European Parliament সংক্ষেপে EP) জনগণের সরাসরি ভোটে নির্বাচিত সদস্যদের নিয়ে গঠিত সংসদীয় ইউরোপীয় প্রতিষ্ঠান। ইউরোপীয় কমিশন এবং ইউরোপীয় ইউনিয়ন পরিষদের সাথে একত্রে এটি ইউরোপীয় ইউনিয়নের আইনপ্রণয়নকারীর ভূমিকা পালন করে। সংসদটি ৭৫১ জন সদস্য নিয়ে গঠিত। ভারতের সংসদের পরে এটি বিশ্বের ২য় সর্বোচ্চ গণতান্ত্রিকভাবে নির্বাচিত আইনসভা। এছাড়া এটি বিশ্বের বৃহত্তম আন্তঃরাষ্ট্রীয় গণতান্ত্রিক
প্রতিনিধিত্বমূলক আইনসভা (২০০৯ সালে এতে প্রায় ৩৮ কোটি সম্ভাব্য ভোটার ছিল)।

১৯৭৯ সাল থেকে পাঁচ বছর অন্তর ইউরোপের বিভিন্ন দেশের জনগণের সরাসরি ভোটে সংসদটির সদস্যরা নির্বাচিত হয়ে আসছেন। তবে প্রত্যেক নির্বাচনেই ভোটার উপস্থিতি আগেরবারের চেয়ে হ্রাস পাচ্ছে এবং ১৯৯৯ সাল থেকে ভোটার উপস্থিতি ৫০%-এর নিচে। ২০১৪ সালের সাম্প্রতিকতম নির্বাচনে ভোটার উপস্থিতির হার ছিল ৪২.৫৪%।

ইউরোপীয় সংসদের আইনি ক্ষমতা আছে যা ইউরোপীয় পরিষদ বা কমিশনের নেই, তবে বিধিগতভাবে এর "আইনি উদ্যোগ" নেওয়ার ক্ষমতাও নেই। ইউরোপীয় ইউনিয়নের অন্যান্য সমস্ত প্রতিষ্ঠানের আগে ইউরোপীয় সংসদকে স্থান দেওয়া হয়। ইউরোপীয় সংসদ ইউরোপীয় কমিশনের সভাপতিকে নির্বাচন করে এবং সমগ্র কমিশনের কর্মনিয়োগ অনুমোদন বা প্রত্যাখ্যান করতে পারে। এমনকি কমিশনকে পদত্যাগেও বাধ্য করতে পারে।

ইউরোপীয় সংসদের বর্তমান সভাপতি হলেন আন্তোনিও তাহানি। ২০১৪ সালে নির্বাচনশেষে ইউরোপীয় সংসদের সর্ববৃহৎ দুইটি দল হল ইউরোপিয়ান পিপলস পার্টি এবং প্রোগ্রেসিভ অ্যালায়েন্স অফ সোশালিস্টস অ্যান্ড ডেমোক্র্যাটস। ইউরোপীয় সংসদটি কার্যক্রম তিনটি ভিন্ন শহরে পরিচালিত হয়। এগুলি হলে বেলজিয়ামের রাজধানী শহর ব্রাসেলস, লুক্সেমবুর্গ শহর এবং ফ্রান্সের স্ত্রাসবুর শহর। লুক্সেমবুর্গ শহরে সংসদের প্রশাসনিক কার্যালয়গুলি অবস্থিত। অন্যদিকে সমগ্র সংসদের পূর্ণাঙ্গ অধিবেশনগুলি ব্রাসেলস ও স্ত্রাসবুর শহরে অনুষ্ঠিত হয়। সংসদীয় সমিতির সভাগুলি ব্রাসেলসে অনুষ্ঠিত হয়।

তথ্যসূত্র 

 
ইউরোপীয় ইউনিয়ন
রুথ বুজ্জি

রুথ অ্যান বুজ্জি (Ruth Ann Buzzi; জন্ম: ২৪ জুলাই ১৯৩৬) হলেন একজন মার্কিন অভিনেত্রী, কৌতুকাভিনেত্রী ও গায়িকা। তিনি মঞ্চ, চলচ্চিত্র ও টেলিভিশন এই তিন মাধ্যমেই অভিনয় করেন। তিনি ১৯৬৮-৭৩ সালে প্রচারিত হাস্যরসাত্মক বিচিত্রানুষ্ঠান রোয়ান অ্যান্ড মার্টিন্‌স লাফ-ইন-এ কাজ করে পরিচিতি লাভ করেন। এই কাজের জন্য তিনি একটি গোল্ডেন গ্লোব পুরস্কার অর্জন করেন এবং পাঁচটি এমি পুরস্কারের মনোনয়ন লাভ করেন।

প্রারম্ভিক জীবন
বুজ্জি ১৯৩৬ সালের ২৪শে জুলাই রোড আইল্যান্ডের ওয়েস্টার্লি শহরের ওয়েস্টার্লি হাসপাতালে জন্মগ্রহণ করেন। তার পিতা অ্যাঞ্জেলো পিটার বুজ্জি ছিলেন একজন ভাস্কর এবং মাতা রেনা পলিন। তিনি কানেটিকাটের ওয়েকোয়েটেকোকে বেড়ে ওঠেন। তার পিতা সেখানে বুজ্জি মেমোরিয়াল নামে এক ব্যবসায় প্রতিষ্ঠানের মালিক ছিলেন। তার পিতার মৃত্যুর পর তার ভাই হ্যারল্ড বর্তমানে এই ব্যবসায় দেখাশুনা করেন।

তথ্যসূত্র

বহিঃসংযোগ

 
 
 
 
 

১৯৩৬-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
ইতালীয় বংশোদ্ভূত মার্কিন ব্যক্তি
সুইস-ইতালীয় বংশোদ্ভূত মার্কিন ব্যক্তি
মার্কিন কণ্ঠাভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
রোড আইল্যান্ডের অভিনেত্রী
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
ইতালীয় বংশোদ্ভূত অভিনেত্রী
২০শ শতাব্দীর মার্কিন কৌতুকাভিনয়শিল্পী
২১শ শতাব্দীর মার্কিন কৌতুকাভিনয়শিল্পী
মার্কিন কৌতুকাভিনেত্রী
নবগ্রাম বিধানসভা কেন্দ্র

নবগ্রাম (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটি  এসসি এর জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৫ নং নবগ্রাম বিধানসভা কেন্দ্রটি নবগ্রাম সমষ্টি উন্নয়ন ব্লক এবং নিয়াল্লিসপাড়া গোয়ালজান, রাধারঘাট-১, রাধারঘাট-২ এবং সাহাজাদপুর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।

নবগ্রাম বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১৬
২০১৬ সালের নির্বাচনে, সিপিআই (এম) -এর কানাই চন্দ্র মণ্ডল  তার নিকটতম প্রতিদ্বন্দ্বী তৃণমূল কংগ্রেসের দিলীপ সাহাকে পরাজিত করেন।

২০১১
২০১১ সালের নির্বাচনে, সিপিআই (এম) -এর কানাই চন্দ্র মণ্ডল  তার নিকটতম প্রতিদ্বন্দ্বী কংগ্রেসের প্রবল সরকারকে পরাজিত করেন।

২০০০ উপনির্বাচন
১৭ ফেব্রুয়ারি, ২০০০ সালের উপনির্বাচনে, বিধায়ক অধীর রঞ্জন চৌধুরী বহরমপুর (লোকসভা কেন্দ্রের) সংসদ সদস্য রুপে নির্বাচিত হয়।

১৯৯৬
১৯৯৬ সালের নির্বাচনে, কংগ্রেসের অধীর রঞ্জন চৌধুরী তার নিকটতম প্রতিদ্বন্দ্বী সিপিআই (এম) এর মুজাফফার হোসেনকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে, সিপিআই (এম) -র মুকুল মণ্ডল 
নবগ্রাম কেন্দ্র থেকে জয়লাভ করেন নিকটতম প্রতিদ্বন্দ্বী কংগ্রেসের রথীন ঘোষকে পরাজিত করেন। ২০০১ সালে সিপিআই (এম) -এর নৃপেন চৌধুরী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০০ সালের উপনির্বাচনে, সিপিআই (এম) -এর নৃপেন চৌধুরী কংগ্রেসের শ্যামল রায়কে পরাজিত করেন। ২০০০ সালের উপনির্বাচনে, বিধায়ক অধীর রঞ্জন চৌধুরী বহরমপুর (লোকসভা কেন্দ্রের) সংসদ সদস্য রুপে নির্বাচিত হয়। ১৯৯৬ সালে কংগ্রেসের অধীর রঞ্জন চৌধুরী সিপিআই (এম) -এর মুজাফফার হোসেনকে পরাজিত করেছিলেন।  ১৯৯১ সালে সিপিআই (এম) -এর শিশির কুমার সরকার কংগ্রেসের অধীর রঞ্জন চৌধুরীকে পরাজিত করেছিল। ১৯৮৭ এবং ১৯৮২ সালে সিপিআই (এম) -এর বীরেন্দ্র নারায়ণ রায় কংগ্রেসের প্রদীপ মজুমদারকে পরাজিত করেন এবং ১৯৭৭ সালে জনতা পার্টির দুর্গাপদ সিংহ পরাজিত করেন। পরে শ্রী প্রদীপ মজুমদার পশ্চিমবঙ্গের বহরমপুর পৌরসভার চেয়ারম্যান পদে নির্বাচিত হন। তিনি নির্বাচনে জয়ী হন এবং সফলভাবে বহরমপুর পৌরসভার প্রধান হয়ে উঠেন।

১৯৬৭-১৯৭২
কংগ্রেসের আদিত্যচরণ দত্ত ১৯৭২ সালে জয়ী হন।  নির্দল প্রার্থী বীরেন্দ্রনারায়ণ রায় ১৯৭১  এবং ১৯৬৯ সালে জয়ী হন।  কংগ্রেসের এ. কে. বক্সী ১৯৬৭ সালে জয়ী হন।  নবগ্রাম কেন্দ্রটি এর আগে বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
মুর্শিদাবাদ জেলার রাজনীতি
কনস্ট্যান্স বেনেট

কনস্ট্যান্স ক্যাম্পবেল বেনেট (; জন্ম: ২২ অক্টোবর ১৯০৪ - [২৪ জুলাই ১৯৬৫) ছিলেন একজন মার্কিন অভিনেত্রী। তিনি বিংশ শতাব্দীর বিশ ও ত্রিশের দশকে হলিউডের প্রধান নারী তারকা ছিলেন। ত্রিশের দশকে তিনি হলিউডের সর্বোচ্চ পারিশ্রমিক গ্রহীতা ও সবচেয়ে জনপ্রিয় অভিনেত্রী হয়ে ওঠেন। পর্দায় তাকে প্রায়ই উচ্চবিত্ত তরুণী হিসেবে দেখা যেত। ত্রিশের দশকের শুরুতে তিনি মেলোড্রামার দিকে মনোযোগী থাকলেও ত্রিশের দশকের শেষের দিকে ও চল্লিশের দশকে তিনি হাস্যরসাত্মক চলচ্চিত্রেও কাজ করতে শুরু করেন। তিনি হোয়াট প্রাইস হলিউড? (১৯৩২), বেড অব রোজেস (১৯৩৩), টপার (১৯৩৭), টপার টেকস আ ট্রিপ (১৯৩৮) ছবিতে শ্রেষ্ঠাংশে এবং গ্রেটা গার্বো অভিনীত শেষ চলচ্চিত্র টু-ফেসেড উম্যান (১৯৪১) ছবিতে পার্শ্ব ভূমিকায় অভিনয় করে প্রসিদ্ধি অর্জন করেন।

বেনেট মঞ্চ ও নির্বাক চলচ্চিত্র তারকা রিচার্ড বেনেট ও অ্যাড্রিয়েনে মরিসনের কন্যা এবং অভিনেত্রী জোন বেনেট ও বারবারা বেনেটের বড় বোন।

প্রারম্ভিক জীবন 
বেনেট ১৯০৪ সালের ২২শে অক্টোবর নিউ ইয়র্ক সিটিতে জন্মগ্রহণ করেন। তার পিতা রিচার্ড বেনেট একজন অভিনেতা এবং মাতা অ্যাড্রিয়েনে মরিসন একজন অভিনেত্রী ছিলেন। তার মাতামহ লুইস মরিসন ছিলেন একজন মঞ্চ অভিনেতা, যার পূর্বপুরুষগণ ইংরেজ, স্পেনীয়, ইহুদি ও আফ্রিকান ছিলেন। তিন বোনের মধ্যে কনস্ট্যান্স সবার বড়। তার দুই ছোট বোন জোন বেনেট ও বারবারা বেনেটও অভিনেত্রী। তারা তিন বোনই নিউ ইয়র্কের চ্যাপিন স্কুলে পড়াশুনা করেছেন।

তথ্যসূত্র

বহিঃসংযোগ 

 
 
 
 
 

১৯০৪-এ জন্ম
১৯৬৫-এ মৃত্যু
২০শ শতাব্দীর মার্কিন অভিনেত্রী
আর্লিংটন ন্যাশনাল সিমেটারিতে সমাহিত
নিউ ইয়র্ক শহরের অভিনেত্রী
নিউ জার্সিতে রোগ সংক্রান্ত মৃত্যু
মার্কিন চলচ্চিত্র অভিনেত্রী
মার্কিন নির্বাক চলচ্চিত্র অভিনেত্রী
মার্কিন বেতার অভিনেত্রী
মার্কিন মঞ্চ অভিনেত্রী
ইংরেজ বংশোদ্ভূত মার্কিন ব্যক্তি
স্পেনীয় বংশোদ্ভূত মার্কিন ব্যক্তি
ইহুদি বংশোদ্ভূত মার্কিন ব্যক্তি
এসটিএস ১৪

এসটিএস ১৪ হচ্ছে জীবাশ্ম হয়ে যাওয়া অস্ট্রালোপিথেকাস আফ্রিকানাস প্রজাতির আবিষ্কৃত আংশিক মাথার খুলি। এটি ১৯৪৭ সালের আগস্টে রবার্ট ব্রুম ও জন টি. রবিনসন দক্ষিণ আফ্রিকার স্টার্কফন্টেইনে আবিষ্কার করেন। অনুমান করা হয় এর বয়স ২৫ লক্ষ বছর।

কিছু বিজ্ঞানী মনে করেন এসটিএস ১৪ এবং এসটিএস ৫ একই ব্যক্তির। তবে এসটিএস ৫ সাড়ে ২১ লক্ষ বছরের পুরনো বলে অনুমান করা হয়।

বর্ণনা 
এই নমুনাটিতে আছে শ্রোণিচক্র, মেরুদণ্ড, পাজর ও ফিমারের ভগ্নাংশ। গুরুত্বপূর্ণ বৈশিষ্ট্য হলো; এই শ্রোণিচক্রের আকার দ্বিপদী মানুষের ন্যায়। এই অন্বেষণ থেকে বিতর্কহীন ভাবে বলা যায়; মানুষের পূর্বেই প্রাক হোমোরা দুই পায়ে হাটঁতে সক্ষম ছিল।

অদ্ভুৎ ব্যাপার হলো, এই নমুনার ৬ টি​ লুম্বার ভার্টিব্রা আছে, যেখানে মানুষের ৫টি অথবা আধুনিক বানরের ৫ টি বা তারচেয়ে কম থাকে।

এই নমুনার ত্রিকাস্থি; প্রথম ও দ্বিতীয় স্যাক্রাল ভার্টিব্রা এর মধ্যে অবিভাজিত ইন্টারভার্টিব্রাল ডিস্ক ধারণ করে; যা থেকে বলা যায় এই জীবাশ্মের মালিক যৌবনে পদার্পণের পূর্বেই মারা গিয়েছিল।

আরও দেখুন 
 মানব জীবাশ্মের তালিকা

তথ্যসূত্র

বহিঃসংযোগ 
 এসটিএস ১৪-এর ছবি
 
 
 UNESCO - সার্কফন্টিন, সোয়ার্ক্রন, ক্রমড্রাই, এবং এনভরবোনসের জীবাশ্মগুলির স্থান 

অস্ট্রালোপিথেকাস জীবাশ্ম
চতুর্ভুজী জীবাশ্ম রেকর্ড
দক্ষিণ আফ্রিকায় প্রত্নতাত্ত্বিক আবিষ্কার
১৯৪৭-এ প্রত্নতাত্ত্বিক আবিষ্কার